**PONEDJELJAK, 11.5.2020.**

Lijepi pozdrav svima na početku novog tjedna!

Evo što ćemo danas raditi.

**HRVATSKI JEZIK – S. Pilić: Ljubav sve rješava (ČITANKA str. 128.)**

Jučer smo obilježili Majčin dan. Nadam se da ste pjesmom i čestitkom uspjeli razveseliti vaše mame!

Danas ćemo upoznati priču koja govori o ljubavi između majke i djeteta. Sigurna sam da će vam se svidjeti!

Otvorite čitanke i pročitajte priču. **Usmeno** potpunim rečenicama **odgovorite** na pitanja na str. 129.

Zatim otvorite pisanke i zapišite sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11.5.2020.

Sanja Pilić

Ljubav sve rješava

Likovi: majka i dječak

Dječak: sramežljiv, marljiv, zaigran

Majka: brižna, nježna, vesela

Pouka: Svi trebamo ljubav. Tada lakše svladavamo sve postavljene

zadatke.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vaš zadatak je naučiti priču izražajno čitati.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za **TZK** vam šaljem poveznicu za 4. sportsku lektiru „Snježna Kraljica“ (otvorit će vam se snimka 3. lektire, ali sa strane imate mogućnost vidjeti i otvoriti i ostale). Ovaj tjedan pogledajte priču o životu naše najpoznatije skijašice koja je na Olimpijskim igrama osvojila nekoliko zlatnih medalja. Uživajte!

<https://www.youtube.com/watch?v=en1LnmSzrVw&t=16s>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Množenje brojem 7 (vježbanje i ponavljanje)**

Nadam se da ste naučili množiti brojem 7 i da ćete zadatke u RB riješiti za čas!

Prije nego vam zadam zadatke u RB naučit ćemo još jedan pojam vezan uz množenje brojem 7, a to je SEDMEROKRATNIK.

Već otprije su vam poznati dvokratnik, trokratnik, četverokratnik… ali nije loše povremeno i njih ponoviti da ih ne zaboravite.

**Dakle, višekratnici nekog broja mogu biti:**

DVOKRATNIK – broj 2 puta veći od nekog broja

TROKRATNIK – broj 3 puta veći od nekog broja

ČETVEROKRATNIK – broj 4 puta veći od nekog broja

PETEROKRATNIK – 5 puta veći od nekog broja

ŠESTEROKRATNIK – 6 puta veći od nekog broja itd.

SEDMEROKRATNIK - 7 puta veći od nekog broja i td. **Vjerujem da ste shvatili!**

OSMEROKRATNIK

DEVETEROKRATNIK

DESETEROKRATNIK …

**Promotrite ovu zanimljivost!**

VIŠEKRATNIK

SEDMEROKRATNIK **Ove riječi imaju isti nastavak. Pokušajte ga zapamtiti jer**

**ćete tako odmah znati da u tim zadacima trebate MNOŽITI.**

**Evo sada primjera!**

Koji broj je sedmerokratnik broja 5? 7 \* 5 = 35

Sedmerokratnik broja 5 je broj 35.

Odrediti **sedmerokratnik** nekog broja znači taj **broj pomnožiti 7 puta.**

Kada smo to sada razjasnili, **danas vježbajte množenje brojem 7 u RB na str. 94./zad. 3.,4.,5. i na str. 95./zad. 6.,7.,8.,9.,10.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GLAZBENA KULTURA – ponovite pjesmice** „Nije lako bubamarcu“, „Zekini jadi“ i „Pred majčinom slikom“

Toliko za danas,

puno vas pozdravlja vaša učiteljica Bojana!